Договор № BG16FFPR002-2.003-0014-C01 от 09.04.2025 г.
Проект „Надграждане на капацитета на компостираща инсталация за разделно събрани биоразградими битови отпадъци за нуждите на Община Дряново“

Административен договор Д-34-19/09.04.2025 г. за предоставяне на безвъзмездна финансова помощ по Програма „Околна среда“ 2021-2027 г., съфинансирана от Европейския фонд за регионално развитие и Кохезионния фонд на Европейския съюз по процедура чрез директно предоставяне на конкретен бенефициент BG16FFPR002-2.003 „Мерки за изграждане, разширяване и/или надграждане на общински/регионални системи за разделно събиране и рециклиране на биоразградими отпадъци.“
Договор: BG16FFPR002-2.003-0014-C01 „Надграждане на капацитета на компостираща инсталация за разделно събрани биоразградими битови отпадъци за нуждите на Община Дряново“
Бенефициент по проекта: Община Дряново
Стойност по проекта:  553 059,40 лева, от които:
· 262 932,94 лева (двеста шестдесет и две хиляди деветстотин тридесет и два лева и деветдесет и четири стотинки) от Европейския фонд за регионално развитие; 
· 46 399,93 лева (четиридесет и шест хиляди триста деветдесет и девет лева и деветдесет и три стотинки) национално съфинансиране от държавния бюджет на Република България;
· 77 333,22 лева (седемдесет и седем хиляди триста тридесет и три лева и двадесет и две стотинки) собствен принос на Бенефициента (20,00% от общия размер на допустимите разходи по проекта);
· 166 393,31 лева (сто шестдесет и шест хиляди триста деветдесет и три лева и тридесет и една стотинки) недопустими разходи.
Период за изпълнение на проекта: 22 месеца, считано от датата на сключването на административния договор.
Основната цел на проекта:
Увеличаване капацитета на съществуващата компостираща инсталация, разположена на територията на Община Дряново, в парцел № 20660.20.48, намиращ се в землището на  с. Денчевци, Община Дряново с 384 тона годишно.
Изпълнението на проекта ще подпомогне изпълнението на задължението на кмета на общината по чл. 19, ал. 3, т. 10 от Закона за управление на отпадъците.
За постигането на основната цел в рамките на проекта се предвижда изпълнението на следните дейности и доставки:
1. Инфраструктурно разширяване на съществуващата компостираща инсталация 
· Изграждане на приемна зона от 240 кв.м за временно съхранение на разделно събрани „влажни“ и „сухи“ биоотпадъци.
· Монтаж на метален навес над съществуващия кантар за измерване на входящите количества отпадъци.
· Изграждане на ново работно помещение за персонала с минимални размери 7 x 3 метра.
2. Надграждане на общинската система чрез доставка на специализирана техника и съдове за разделно събиране:
· Специализиран автомобил (1 бр.) за събиране и транспортиране на биоразградими битови отпадъци.
· Съдове за хранителни отпадъци с обем 120 л (333 бр.).
· Метални съдове за градински и зелени отпадъци с обем 1100 л (24 бр.).
· Контейнери за зелени отпадъци с обем 5,5 куб.м (6 бр.).
3. Доставка на допълнително оборудване:
· Закупуване на мобилно сито за пресяване на материала с производителност 20 – 30 куб.м/час, което ще повиши ефективността при обработката на отпадъците.

Предвидените дейности и доставки за инфраструктурно разширяване на съществуващата компостираща инсталация и за закупуване съдове и транспортно средство ще позволят обхващане на цялото население на общината от системата за разделно събиране на зелени и биоразградими битови отпадъци.

Специфичната цел на проекта е да се осигури в голяма степен принос за отклоняване на до 100% на количеството депонирани биоразградими битови отпадъци на територията на Община Дряново, за намаляване на количеството депонирани битови отпадъци и за увеличаване на количеството рециклирани отпадъци.
Основни дейности по проекта:
· Дейност 1: Спомагателни дейности
· Дейност 2: Надграждане на системите за разделно събиране и транспортиране на битови биоразградими отпадъци;
· Дейност 3: Рециклиране на разделно събрани биоразградими битови отпадъци;
· Дейност 4: Мерки за повишаване на осведомеността и поведението за устойчиво управление на отпадъците;
· Дейност 5: Организация и управление на проекта, видимост, прозрачност и комуникация и обществени поръчки.
Очаквани резултати по проекта: 
· Надграждане капацитета за компостиране на територията на Община Дряново; 
· Обхващане на цялото население на Общината от системи за разделно събиране на биоразградими битови отпадъци;
· Изпълнение на изискванията след 2023 г. за задължително разделно събиране на биоотпадъците, за постигане на целите към 2030 г. за разделно събиране и рециклиране и за намаляване на количествата депонира-ни битови отпадъци.

---------------------------------------------------------www.eufunds.bg ---------------------------------------------------------
Този документ е създаден в рамките на проект BG16FFPR002-2.003-0014-C01 „Надграждане на капацитета на компостираща инсталация за разделно събрани биоразградими битови отпадъци за нуждите на Община Дряново“, финансирана по Програма „Околна среда“ 2021-2027 г., съфинансирана от Европейски фонд за регионално развитие на Европейския съюз.

